# جامی جیھانیی فیفای ٢٠٢٦

جامی جیھانیی فیفای ٢٠٢٦| FIFA World Cup United 2026 Copa Mundial de la FIFA Unidos 2026 Coupe du monde de la FIFA Unis 2026 |
| --- |
| لۆگۆی میوانداری |
| وردەکارییەکانی خول |
| وڵاتانی خانەخوێ |  کەنەدا  مەکسیک  ویلایەتە یەکگرتووەکان |
| ژمارەی بەشداربووان | ٤٨ (لە ٦ کۆنفێدراسیۆن) |
| ژمارەی یاریگا | ١٦ (لە ١٦ شاری خانەخوێ) |
|  ٢٠٢٢ → ٢٠٣٠ ← |

**جامی جیھانیی فیفای ٢٠٢٦** یان **مۆندیالی ٢٠٢٦** (بە ئینگلیزی**:FIFA World Cup 2026**) بیست و سێیەمین پاڵەوانییەتیە لە جامی جیھانیی فیفا بە میوانداری ھاوبەشی ھەرسێ وڵاتی کەنەدا، مەکسیک و ویلایەتە یەکگرتووەکانی ئەمریکا کە لە ١١ی حوزەیران تا ١٩ی تەممووزی ٢٠٢٦ بەڕێوەدەچێت. شازدە شار میوانداری یارییەکانی پاڵەوانیییەکە دەکات یازدە شار لە ئەمریکا، سێ لە مەکسیک و دوو لە کەنەدا. ئەمەش یەکەمجارە سێ وڵات میوانداری پاڵەوانێتییەکە بکەن، ھەروەھا یەکەم پاڵەوانێتییە کە ٤٨ ھەڵبژاردەی نیشتیمانی لەخۆبگرێت. بە میوانداریکردنی ڕابردووی پاڵەوانێتییەکانی ساڵانی ١٩٧٠ و ١٩٨٦، مەکسیک دەبێتە یەکەم وڵات کە سێ جار میوانداری یان ھاوبەشی میوانداریی جامی جیھانیی بکات. پێشتر ویلایەتە یەکگرتووەکان لە ساڵی ١٩٩٤ میوانداری کردبوو. لەبەرامبەردا ئەمە یەکەمجار دەبێت کە کەنەدا میوانداری یان ھاوبەشی میوانداری پاڵەوانێتییەکە لەسەر ئاستی پیاوان بکات. ئەم چالاکییە دەگەڕێتەوە بۆ خشتەی ھاوینەی نەریتی نیوەگۆی باکوور دوای ئەوەی جامی جیھانیی فیفای ٢٠٢٢ قەتەر لە مانگەکانی تشرینی دووەم و کانوونی دووەم بەڕێوەچوو.

لەناو ئەم میواندارانەدا تەنیا کەنەدایە کە تا ئێستا ھیچ کات میوانداری جامی جیھانیی نەکردووە، بەڵام مەکسیک تا ئێستا دوو جار و ویلایەتە یەکگرتووەکانی ئەمریکاش یەک جار میوانداری جامی جیھانی فیفایان کردووە. لەدوای جامی جیھانیی فیفای ٢٠٠٢ کە میوانداری ھاوبەش لە نێوان کۆریای باشوور و ژاپۆن بەڕێوەچوو، ئەمە دووەمین جامی جیھانیی فیفا دەبێت کە لە نێوان سێ وڵات بەڕێوەدەچێت و یەکەم جامی جیھانییە کە زیاتر لە دوو وڵات میوانداری دەکەن تێیدا.

وەک وڵاتانی میواندار، کەنەدا، مەکسیک، و ویلایەتە یەکگرتووەکان ھەموویان بە شێوەیەکی ڕاستەوخۆ سەرکەوتنیان بەدەستھێنا. کەیپڤەرد و کوراساو و ئوردن و ئۆزبەکستان یەکەم یاریی خۆیان لە جامی جیھانی فیفا ئەنجام دەدەن. ئەرجەنتین پاڵەوانی بەرگرییە و سێیەم نازناوی مۆندیالی لە ساڵی ٢٠٢٢ بەدەستھێناوە.

## شێواز و فراوانکردن

بیرۆکەی گشتی فراوانکردنی پاڵەوانێتییەکە ھەر لە ساڵی ٢٠١٣ لەلایەن میشێل پلاتینی سەرۆکی ئەوکاتەی یەکێتی ئەورووپا و و ھەروەھا لە ساڵی ٢٠١٦ لەلایەن جیانی ئینفانتینۆ سەرۆکی فیفا پێشنیارکرابوو. نەیارانی پێشنیازەکە ئاماژەیان بەوەدا کە ژمارەی یارییەکان لە ئێستاوە لە ئاستێکی قبوڵنەکراودا بووە، کە فراوانکردنەکە کوالیتی یارییەکان کەمدەکاتەوە، و بڕیارەکە بەھۆی نیگەرانییە سیاسییەکانەوە بووە نەک وەرزشی، ئینفانتینۆیان تۆمەتبارکرد بە بەکارھێنانی بەڵێنی ھێنانی وڵاتی زیاتر بۆ مۆندیال بۆ بردنەوەی ھەڵبژاردنەکانی.

لەم چاپەوە دەستی پێکرد، جامی جیھانی فیفا فراوانتر بوو بۆ ٤٨ تیپ، کە بە بەراورد بە حەوت پاڵەوانێتی پێشوو ١٦ تیپ زیادی کردووە. تیپەکان بەسەر دوازدە کۆمەڵەدا دابەش دەکرێن کە چوار تیپی تێدایە و دوو تیپی سەرەکی ھەر کۆمەڵەیەک و ھەشت باشترین تیپی سێیەمیش دەچنە قۆناغێکی نوێی ٣٢، وەک لەلایەن ئەنجومەنی فیفا لە ١٤ی ئازاری ٢٠٢٣ پەسەندکرا بڕیارە ئەمە یەکەم فراوانکردن و گۆڕینی فۆرمات بێت لە ساڵی ١٩٩٨ ەوە.

کۆی گشتی یارییەکان لە ٦٤ یارییەوە بۆ ١٠٤ یاری زیاد دەکات، ھەروەھا ژمارەی ئەو یارییانەی کە ئەنجامیان دەدەن لەلایەن ئەو تیپانەی کە دەگەنە چوار یاری کۆتایی لە حەوت یارییەوە بۆ ھەشت یاریی زیاد دەکات. پاڵەوانێتییەکە ٣٩ ڕۆژ دەخایەنێت، ئەمەش بە بەراورد بە ٣٢ ڕۆژی پاڵەوانێتییەکانی ٢٠١٤ و ٢٠١٨ زیادی کردووە. ھەر تیپێک ھێشتا سێ یاری کۆمەڵە ئەنجام دەدات. ڕۆژی کۆتایی یاریی لەسەر ئاستی یانەکان بۆ ئەو یاریزانانەی ناویان لە پێکھاتەکانی کۆتاییدا ھاتووە ٢٤ی ئایاری ٢٠٢٦یە؛ یانەکان دەبێت تا ٢٥ی ئایار یاریزانەکانیان ئازاد بکەن، جگە لەوەی تا ٣٠ی ئایار یاریزانانی بەشداربوو لە یاری کۆتایی پێشبڕکێی یانە کیشوەرییەکان دەدرێت. ٥٦ ڕۆژی ماوەی پشوودان و ئازادکردن و پاڵەوانێتییەکە وەک یەک دەمێنێتەوە لەگەڵ پاڵەوانێتییەکانی ٢٠١٠ و ٢٠١٤ و 2018.

### شێوازەکانی پێشووی فراوانکردن

فراوانکردنەکە بۆ ٤٨ تیپ پێشتر لە ١٠ی ژانویەی ٢٠١٧ پەسەندکرابوو، کاتێک بڕیاردرا کە پاڵەوانێتییەکە ١٦ گرووپی ٣ تیپ لەخۆبگرێت، و بە گشتی ٨٠ یاری، لەگەڵ دوو تیپی سەرەکی ھەر کۆمەڵەیەک بەرەو قۆناغێکی ٣٢. بەپێی ئەم شێوازەی کە دواتر جێگەیان گرتەوە، زۆرترین ژمارەی یارییەکانی ھەر تیپێک بە حەوت یاری دەمایەوە، بەڵام ھەر تیپێک یەک یاری گرووپی کەمتر لە پێشوو ئەنجام دەدا. پاڵەوانێتییەکە ھێشتا لە ماوەی ٣٢ ڕۆژدا تەواو دەبوو. شێوازەکە کە دواتر جێگرەوەی بۆ کرا لەسەر سێ پێشنیاری دیکە ھەڵبژێردرا، کە لە نێوان ٤٠ بۆ ٤٨ تیپ و لە ٧٦ بۆ ٨٨ یاری و لە یەک بۆ چوار کەمترین یاری بۆ ھەر تیپێک بوو.

ڕەخنەگرانی ئەو شێوازەی کە دواتر جێگرەوەی بۆ کرا، ئاماژەیان بەوە کرد کە بەکارھێنانی گرووپی سێ تیمی لەگەڵ دوو تیم کە پێشکەوتنیان بەدەستھێناوە، مەترسی ھاوکاری نێوان تیمەکان بە شێوەیەکی بەرچاو زیاد دەکات. ئەمە وای لە فیفا کرد پێشنیاری ئەوە بکات کە ڕەنگە لێدانی سزا بۆ ڕێگریکردن لە یەکسانبوون لە قۆناغی کۆمەڵەکاندا بەکار بھێنرێت؛ ھەرچەندە تەنانەت ئەو کاتەش ھەندێک مەترسیی ھاوکاری دەمێنێتەوە و ئەگەری ئەوە دروست دەبێت کە تیپەکان بە ئەنقەست لێدانەکان بدۆڕێنن بۆ ئەوەی ڕکابەرێکیان لەناو ببەن. بۆ چارەسەرکردنی ئەم نیگەرانیانە، فیفا بەردەوام بوو لە بیرکردنەوە لە فۆرماتی بەدیل – پرۆسەیەک کە بە ڕاگەیاندنی ساڵی ٢٠٢٣ کۆتایی ھات کە فۆرماتەکە ١٢ گرووپ دەبێت لە ٤ تیپ.

### یاسای نوێ

لە جامی جیھانیی ٢٠٢٦دا چەندین گۆڕانکاری لە یاساکاندا دەکرێت. بەپێی ئەنجومەنی یەکێتیی تۆپی پێی نێودەوڵەتی، ئەمانە بە شێوەیەکی سەرەکی بۆ کەمکردنەوەی کات بەفیڕۆدان لە کاتی بەڕێوەچوونی یارییەکان پەسەندکران:

* گۆڕینی ١٠ چرکە: ئەو یاریزانانەی دەگۆڕدرێن ١٠ چرکەیان ھەیە بۆ دەرچوون لە یاریگا، بە پێچەوانەوە دەبێت یاریزانە یەدەگەکە بۆ ماوەی یەک خولەک چاوەڕێ بکات پێش ئەوەی بچێتە ناو یارییەکەوە.
* دووبارە دەستپێکردنەوەی ٥ چرکە: لەکاتی ھەڵدانی تەنیشت یان لێدانی گۆڵپارێز ئەگەر لە ماوەی ٥ چرکە لێدانەکە جێبەجێ نەکرێت و کات بەفیرۆبدات، ناوبژیوان دەتوانێت تۆپەکە بدات تیمی بەرامبەر یان بیکاتە لێدانی گۆشە (کۆڕنێڵ).
* چارەسەری پزیشکی: ھەر یاریزانێک لە ناو یاریگا چاودێری پزیشکی وەربگرێت، پێویستە یاریگا بەجێبھێڵێت و بۆ ماوەی ١ خولەک چاوەڕێ بکات پێش ئەوەی بگەڕێتەوە بۆ یاریکردن.
* یاریدەدەری ناوبژیوانی ڤیدیۆیی فراوانکراو (VAR): ئێستا VAR دەتوانێت پێداچوونەوە بە ھەڵە ڕوونەکان بکات و ھەڵبوەشێنێتەوە لەسەر کارتی زەردی دووەم، لێدانی گۆشەی ھەڵە پێبەخشراو و ھەندێک فەولی ھێرشبەری.
* کارتی سووری دەم داپۆشین: ھەر یاریزانێک لەکاتی ڕووبەڕووبوونەوەی بەرامبەرەکەیدا دەمی بە دەست، قۆڵ، یان کراسەکەی داپۆشێت، کارتی سووری پێدەدرێت.
* یاریزانێک لە ناڕەزایەتییەکدا یاریگا بەجێدەھێڵێت: ئەو یاریزانانە یان بەرپرسانەی کە لە ناڕەزایەتیدا یاریگا بەجێدەھێڵن، بڕیارە کارتی سووریان پێبدرێت.

ھەروەھا یەکسانبوون بۆ کەی تیپەکان قۆناغی کۆمەڵەکان بە یەکسانی لە خاڵەکاندا تەواو دەکەن گۆڕانکاری بەسەردا ھات. ئێستا یەکەم یەکسانبوون ژمارەی ئەو خاڵانەیە کە لە یارییە ڕووبەڕووەکانی نێوان تیپە یەکسانەکاندا بەدەست دەھێنرێت نەک جیاوازی گۆڵ.

### پشوو وەرگرتن

یەکێک لە گۆرانکارییەکانی ئەمخولەی جامەک زیادکردنی پشوو بوو لە نێو گێمەکاندا. ھەرچەند لە جامی جیھانیی فیفای ٢٠١٤ لە بەرازیل خرایە ڕوو. بۆ جامی جیھانیی ٢٠٢٦، فیفا پشووی ناچاری بۆ ماوەی ٣ خولەک لە ھەر گێمێکدا بۆ سەرجەم یارییەکان خستەڕوو. لەم وەستانانەدا ڕێگە بە پەخشکەرانی یارییەکان دەدرێت ڕیکلامی بازرگانی ئەنجام بدەن.

## ھەڵبژاردنی میواندار

ئەنجومەنی فیفا لە نێوان ساڵانی ٢٠١٣ و ٢٠١٧دا سەبارەت بە سنووردارکردن لەناو میوانداریدا لەسەر بنەمای کۆنفیدڕاڵییە کیشوەرییەکان چەندین کۆبوونەوە و پێشنیاری خستەڕوو. لە سەرەتادا بڕیار بوو کە پێشنیارەکان بۆ میوانداریکردن لە وڵاتانی سەر بە کۆنفیدڕاڵیەکان کە میوانداری دوو پاڵەوانێتی پێشوویان کردووە ڕێگەی پێنەدرێت. دواتر بە شێوەیەکی کاتی گۆڕدرا بۆ ئەوەی تەنھا ئەو وڵاتانەی سەر بە کۆنفیدڕاڵییەکان قەدەغە بکات کە میوانداری جامی جیھانیی پێشوویان کردبوو لە مانگی ئازاری ٢٠١٧، جیانی ئینڤانتینۆ سەرۆکی فیفا پشتڕاستی کردەوە کە «ئەورووپا (یوفا) و ئاسیا (ئەی ئێف سی) لە پێشبڕکێکە دوورخراونەتەوە دوای ھەڵبژاردنی ڕووسیا و قەتەر لە ساڵانی ٢٠١٨ و ٢٠٢٢ بە ڕێککەوت». بۆیە دەتوانرێت مۆندیالی ٢٠٢٦ لەلایەن یەکێک لە چوار کۆنفیدڕاڵییەکەی دیکەوە میوانداری بکرێت: کۆنکاکاف (ئەمریکای باکوور؛ دواجار لە ساڵی ١٩٩٤ میوانداری کرا)، کۆنفیدراسیۆنی تۆپی پێی ئەفریقا (ئەفریقا؛ دواجار لە ساڵی ٢٠١٠ میوانداری کرا)، کۆنمیبۆڵ (ئەمریکای باشوور؛ دواجار لە ساڵی ٢٠١٤ میوانداری کرا)، یان کۆنفیدراسیۆنی تۆپی پێی ئۆقیانووسیا (پێشتر میوانداری ھیچ خوڵێکی نەکردووە)، یان ئەگەری ھەیە لەلایەن AFC یان UEFA لە حاڵەتێکدا ھیچ پێشنیارێک لەلایەن ئەوانی ترەوە مەرجەکانی تێدا نەبوو.ھاوبەشی میوانداریکردنی جامی جیھانیی فیفای کە لەلایەن فیفا دوای جامی جیھانیی ٢٠٠٢ قەدەغەکرابوو- بۆ جامی جیھانیی فیفای ٢٠٢٦ پەسەندکرا. ھەروەھا بۆ ساڵی ٢٠٢٦، سکرتاریەتی گشتی فیفا، دوای ڕاوێژکردن لەگەڵ لیژنەی پێشبڕکێکان، دەسەڵاتی ئەوەی ھەبوو کە ئەو پێشکەشکارانە دەربکات کە کەمترین مەرجە تەکنیکییەکانیان تێدا نەبووە بۆ میوانداریکردنی پێشبڕکێکە. مەکسیک و ویلایەتەیەکگرتووەکانی ئەمریکا ھەریەکەیان بە ئاشکرا بیریان لە داواکاری بۆ پاڵەوانێتییەکە کردبووەوەبەڵام پێشنیاری ھاوبەشی ئەمریکا لە ١٠ ی نیسانی ٢٠١٧ ڕاگەیەندرا.

### دەنگدان

دەنگدان بۆ دیارکردنی خانەخوێ لە ١٣ی حوزەیرانی ٢٠١٨ لە میانی ٦٨ەمین کۆنگرەی فیفا لە مۆسکۆ ئەنجامدرا و ھەر ٢٠٣ ئەندامی شایستەی فیفا مافی دەنگدانیان بۆ کرایەوە. پێشنیاری میوانداری کردنی خولەکە بە ھاوبەشی بە ١٣٤ دەنگی بەڵێ سەرکەوتنی بەدەستھێنا، لەکاتێکدا پێشنیاری مەغریب ٦٥ دەنگی بەڵێی وەرگرت. ئێران دەنگی بە ھیچ کام لە دوو پێشنیارەکە نەدا، لەکاتێکدا کوبا، سلۆڤینیا و ئیسپانیا بەشداری دەنگدانیان نەکرد. غانا بەھۆی فەزیحەی گەندەڵی لەلایەن فیفاوە ڕاگیرا و بەو ھۆیەوە مافی دەنگدانی نەبوو.

ئەنجامی دەنگدان| نەتەوە | دەنگەکان |
| --- | --- |
| خولی یەکەم |
| **کەنەدا، مەکسیک، ولایەتەیەکگرتووەکان** | **١٣٤** |
| مەغریب | ٦٥ |
| بێلایەن | ١ |
| بێبەشبوون | ٣ |
| کۆی گشتی | ٢٠٠ |
| دەنگی پێویست بۆ زۆرینە | ١٠١ |

## شوێنەکان

لە کاتی پرۆسەی پێشکەشکردنی دواکارییەکان ،٤٢ یاریگا دەستنیشان کران کرد بۆ ئەوەی بەشێک بن لە پێشنیارەکە (سێ شوێن لە سێ شار لە مەکسیک؛ شەش شوێن لە شەش شار لە کەنەدا؛ ٣٥ شوێن لە ٣٢ شاری ئەمریکا). لە قۆناغی یەکەم نۆ شوێن و نۆ شار دورخرانەوە. لە قۆناغی دووەمدا نۆ یاریگای دیکەی لە شەش شاردا دورخرانەوە، لەکاتێکدا سێ یاریگا لە سێ شار (سۆڵدەر فیڵد لە شیکاگۆ، یاریگای بانکی ئەمریکی لە مینیاپۆڵیس، و بی سی پلەیس لە ڤانکۆڤەر) لە لیستەکە دورخرانەوە بەھۆی ئامادەنەبوونی فیفا بۆ دانوستان لەسەر وردەکارییە داراییەکان. دوای ئەوەی مۆنتریال لە تەممووزی ٢٠٢١ کشایەوە بەھۆی نەبوونی بوودجە و پشتگیری پارێزگاکان بۆ نۆژەنکردنەوەی یاریگای ئۆڵۆمپی ڤانکۆڤەر وەک شارێکی پاڵێوراو لە نیسانی ٢٠٢٢ پەیوەندی بە لیستەکەوە کردەوە، بەمەش کۆی گشتی ژمارەکە گەیشتە ٢٤ یاریگا

کلیل
ئاماژەیە بۆ یاریگایەک کە بۆ پاڵەوانێتییەکانی پێشووی جامى جیھانىى پیاوان بەکارهاتووە.
ئاماژەیە بۆ یاریگایەک کە سەقفێکی جێگیر یان کۆنترۆڵی کەشوهەوای ناوەوەی هەیە.

لیستی شوێنەکانی پاڵەوانێتی| شار | یاریگا | ژمارەی یارییەکان | توانا | وێنە |
| --- | --- | --- | --- | --- |
|  مەکسیکۆ سیتی | یاریگاى ئازتێکا
**(یاریگای مەکسیکۆ سیتی)** | 5 (3 کۆمەڵە، 2 قۆناغى دەرکردن) | **80,824** |  |
| نیویۆرک/نیویجرسی
(ئیست ڕزەرفۆرد، نیوجرسی) | یاریگای مێتلایف
**(یاریگای نیویۆرک نیوجرسی)** | 8 (5 کۆمەڵە، 2 قۆناغى دەرکردن، و کۆتایی) | **80,663** |  |
|  دالاس
(ئارڵینگتن) | یاریگای ئەی تی و تی
**(یاریگای دالاس)** | 9 (5 کۆمەڵە، 4 قۆناغى دەرکردن) | **70,649** |  |
|  لۆس ئانجلەسی گەورە
(ئینگڵیوود) | یاریگای سۆفی
**(یاریگای لۆس ئانجلەس)** | 8 (5 کۆمەڵە، 3 کۆتایی) | **70,492** |  |
|  کانزاس ستی | یاریگای ئارۆهێد
**(یاریگای کانساس سیتی)** | 6 (4 کۆمەڵە، 2 قۆناغى دەرکردن) | **69,045** |  |
|  ناوچەی کەنداوی سان فرانسیسکۆ
(سانتاکڵارا) | یاریگای لیڤایس
**(یاریگای ناوچەی سان فرانسیسکۆ بەی)** | 6 (5 کۆمەڵە، 1 قۆناغى دەرکردن) | **68,827** |  |
|  ھیووستن | یاریگای ئێن ئار جى
**(یاریگای هیوستن)** | 7 (5 کۆمەڵە، 2 قۆناغى دەرکردن) | **68,777** |  |
|  فیلادێلفیا | یاریگەی لینکۆڵن فاینانشیاڵ فیڵد
**(یاریگای فیلادلفیا)** | 6 (5 کۆمەڵە، 1 قۆناغى دەرکردن) | **68,324** |  |
|  ئەتڵانتا | یاریگای مێرسێدس - بێنز
**(یاریگای ئەتڵەنتا)** | 8 (5 کۆمەڵە، 3 کۆتایی) | **68,239** |  |
|  سیاتڵ | مەیدان لومێن
**(یاریگای سیاتڵ)** | 6 (4 کۆمەڵە، 2 قۆناغى دەرکردن) | **66,925** |  |
|  میامی
(مەیامی گاردێنز) | یاریگای هارد ڕۆک
**(یاریگای میامی)** | 7 (4 کۆمەڵە، 2 قۆناغى دەرکردن، و پلەی سێیەم) | **64,478** |  |
|  بۆستنی
(فۆکسبۆرۆ، ماساشوستس) | یاریگای جیلێت
**(یاریگای بۆستۆن)** | 7 (5 کۆمەڵە، 2 قۆناغى دەرکردن) | **64,146** |  |
|  ڤانکۆڤەر | یاریگای بی سی پلەیس
**(بی سی پلەیس ڤانکۆڤەر)** | 7 (5 کۆمەڵە، 2 قۆناغى دەرکردن) | **52,497** |  |
|  شاری مۆنتەری
(گوادلۆپ، مەکسیک) | یاریگای بی بی ڤی ئەی
**(ئیستادیۆ مۆنتەری)** | 4 (3 کۆمەڵە، 1 نۆک ئاوت) | **51,243** |  |
| گوادالاخارا
(ساپۆپان، مەکسیک) | یاریگای ئەکرۆن
**(یاریگاى گوادالاخارا)** | 4 (4 کۆمەڵە) | **45,664** |  |
|  تۆرۆنتۆ | یاریگای بی ئێم ئۆ فیڵد
**(یاریگای تۆرۆنتۆ)** | 6 (5 کۆمەڵە، 1قۆناغى دەرکردن) | **43,036** |  |

## ھەڵبژاردەکان

### لێهاتوویی

لە ٣١ی ئابی ٢٠٢٢، جیانی ئینفانتینۆ، سەرۆکی فیفا دووپاتی کردەوە کە شەش هەڵبژاردەی کۆنکاکاف سەردەکەون بۆ جامى جیھانىى فیفا، کەنەدا و مەکسیک و ئەمریکا بەشێوەیەکی ئۆتۆماتیکی وەک میوانداری یارییەکە سەردەکەون. ئەمە لەلایەن ئەنجومەنی فیفا لە ١٤ی شوباتی ٢٠٢٣ پشتڕاستکرایەوە.

|  |  |  |
| --- | --- | --- |
| **AFC** (9)
* ئوسترالیا (27)
* ئێران (20)
* عێراق (57)
* ژاپۆن (18)
* ئوردن (63) (debut)
* قەتەر (56)
* عەرەبستانی سعوودی (61)
* کۆریای باشوور (25)
* ئۆزبەکستان (50) (debut)

**CAF** (10)
* جەزائیر (28)
* کەیپڤەرد (67) (debut)
* Congo DR (46)
* میسر (29)
* گانا (73)
* کۆتدیڤوار (33)
* مەغریب (7)
* سێنیگال (15)
* ئەفریقای باشوور (60)
* توونس (45)
 | **CONCACAF** (6)
* کەنەدا (30) (co-host)
* کوراساو (82) (debut)
* ھایتی (83)
* مەکسیک (14) (co-host)
* پەنەما (34)
* ویلایەتە یەکگرتووەکان (17) (co-host)

**CONMEBOL** (6)
* ئەرژەنتین (1)
* بەڕازیل (6)
* کۆلۆمبیا (13)
* ئێکوادۆر (23)
* پاراگوای (41)
* ئوروگوای (16)

**OFC** (1)
* **Script error: The function "fb" does not exist.** (85)
 | **UEFA** (16)
* نەمسا (24)
* بەلجیکا (9)
* بۆسنیا و ھەرزەگۆڤینا (64)
* کرواتیا (11)
* کۆماری چیک (40)
* ئینگلتەرا (4)
* فەڕەنسا (3)
* ئەڵمانیا (10)
* ھۆڵەندا (8)
* نەرویژ (31)
* پورتوگال (5)
* سکۆتلاند (42)
* ئیسپانیا (2)
* سوێد (38)
* سویس (19)
* تورکیا (22)

  |

## سەرچاوەکان

* دەروازەی تۆپی پێ
* دەروازەی کەنەدا
* دەروازەی ویلایەتە یەکگرتووەکانی ئەمریکا
* دەروازەی دەیەی ٢٠٢٠
* دەروازەی وەرزش
* دەروازەی ئەمریکای لاتین

ھەڵەی ژێدەرەکان: تاگەکانی `<ref>` بۆ گرووپێک بەناوی «upper-alpha» ھەن، بەڵام ھیچ تاگێکی ھاوتای `<references group="upper-alpha"/>` نەدۆزرایەوە